MLDataScientist/Wikipedia-uzbek-2024-05-01 huggingface dataset:
Zhu Ling

Zhu Ling (, 1957-yil 10-iyulda tugʻilgan) — 1984-yilgi Yozgi Olimpiya oʻyinlarida qatnashgan xitoylik voleybolchi. Zhu Ling nafaqaga chiqqan va Sichuan provinsiyasidagi sport byurosida byuro direktori lavozimida ishlaydi.

Biografiya 
Zhu Ling 1957-yil 10-iyulda Xitoyning Shangdong pronvinsiyasidagi Laiwu nomli kichik shaharchada tugʻilgan.

1984-yilda Los Anjelosda boʻlib oʻtgan yozgi olimpiada oʻyinlarida Zhu Ling oltin medalni qoʻlga kiritgan Xitoy voleybol jamoasi tarkibida oʻynagan. Zhu Ling barcha beshta oʻyinda faol ishtirok etgan va jamoa gʻalabasiga oʻz xissasini qoʻshgan.

Zhu Ling 1970-yilda Chunsinda voleybol bilan shugʻullana boshlagan va 1975-yilda Sichuan provinsiyasi jamoasiga qabul qilingan. Zhu Ling 1979-yilda voleybol boʻyicha Xitoy terma jamoasi tarkibiga qoʻshildi va keyinchalik Xitoy terma jamoasi tarkibida 1981-yilgi FIVB Jahon kubogida ishtirok etib, jamoaviy oltin medalini qoʻlga kiritishga oʻz xissasini qoʻshadi.

1984-yilgi Olimpiada oʻyinlarida Zhu Ling Xitoy voleybol jamoasi tarkibida oʻynaydi va yakunda jamoa gʻoliblikni qoʻlga kiritadi.

1983-yilgi Osiyo chempionatida Zhu Ling terma jamoa safida muvaffaqiyatli oʻyin koʻrsatdi va jamoa kumush medaliga sazovor boʻldi.

Voleybolda nafaqaga chiqqanidan soʻng, Zhu Ling Sichuan universitetining Xitoy adabiyoti boʻlimida oʻqishni boshladi va bakalavr diplomini qoʻlga kiritdi. Oʻqishni tamomlagandan buyon u, Sichuan viloyati sport byurosida ishlab kelmoqda. 2004-yilda Zhu Ling byuro direktori lavozimiga koʻtarildi.

Mukofotlar

Milliy terma jamoa

Havolalar 

 Profil

Manbalar 

Yashayotgan insonlar
1957-yilda tugʻilganlar
Ayol voleybolchilar
Thomas Chabot

Thomas Chabot (; 1997-yil 30-yanvarda tugʻilgan) — Kanadalik professional xokkey himoyachisi va Milliy xokkey ligasining (NHL) Ottawa Senators jamoasining muqobil sardori. Chabot 2015-yilgi NHLga kirish draftida Senators jamoasi tomonidan birinchi bosqichda (umumiy 18-oʻrin) tuzilgan jamoa roʻyhatida boʻlgan.

2017-yilning yanvarida Chabot oʻsmirlar oʻrtasidagi jahon chempionatining eng qimmat xokkeychisi deb topilgan birinchi himoyachiga aylangan.

Faoliyati 
Chabot yoz oxirida Calgarydagi Kanada Xokkey koʻrgazmasida qatnashgan va Ottawa bilan uchta mavsumoldi oʻyinida qatnashganidan soʻng, Senators jamoasining 2015—2016-yilgi yangi va birinchi jamoa mashgʻulotlarida ishtirok etgan. U 2015-yil 30-sentyabrda Sent-John jamoasiga qaytarildi, xuddi shu kuni u Ottawa bilan uch yillik boshlangʻich darajadagi shartnoma imzolagan. Bir yil oʻtgach, Chabot Senators jamoasining 2016—2017-yilgi mashgʻulotlarida qatnashgan va jamoaga kirgan va 2016-yil 18-oktyabrda Arizona Coyotes jamoasiga qarshi NHLda debyut qilgan. Keyinchalik u Senators jamoasi bilan bitta oʻyin oʻynaganidan soʻng oʻzining soʻnggi oliy liga mavsumi uchun Sea Dogs jamoasiga almashtirilgan. 2016—2017-yilgi mavsum yakunida Chabot Seadogs jamoasi aʼzosi sifatida yilning eng yaxshi himoyachisi va Muxlislar tanlovi mukofotiga sazovor boʻlgan.

2017-2018-yilgi mavsumni boshlash uchun Chabot Ottawaning AHL filialiga, Belleville Senators jamoasiga yuborilgan va u yerda noyabr oyida Ottawa tomonidan chaqirib olinishidan oldin 12 oʻyinda ikkita gol va beshta golli uzatma qayd etgan. 2017-yil 1-dekabrda u New York Islanders jamoasi ustidan 6:5 hisobida gʻalaba qozongan oʻyinda NHLdagi birinchi golini va ikkita golli uzatmani kiritgan. Oʻzining birinchi NHL mavsumida u 63 oʻyinda 9 gol va 16 golli uzatma bilan 25 ochko toʻplagan va har bir oʻyinga oʻrtacha 18 daqiqadan kamroq vaqt sarflagan.

Faoliyat statistikasi

Muntazam mavsum va pley-off oʻyinlari

Xalqaro

Mukofot va unvonlari

Manbalar 

Yashayotgan insonlar
1997-yilda tugʻilganlar
Xokkeychilar
Artemis Dafni

Artemis Dafni (shuningdek, Artemis Daphnis, ; 1983-yil 18-noyabrda tugʻilgan) — yunon-amerikalik sobiq suzuvchi, oʻrta masofaga erkin va individual aralash musobaqalarda ishtirok etishga ixtisoslashgan. U 16 yoshida Gretsiya nomidan 2000-yilgi Yozgi Olimpiya oʻyinlarida vakillik qilgan, shuningdek, Arizona universitetining Arizona Wildcats suzish va shoʻngʻin jamoasi tarkibida bir qancha musobaqalarda ishtirok etgan.

Sportdagi faoliyati 
Artemis Dafni oʻzining sportdagi debyutini 2000-yilda Gretsiyaning Afina shahrida boʻlib oʻtgan FINA qisqa kursi boʻyicha jahon chempionatida amalga oshirdi, u yerda Dafni 400 m masofaga yakkalik suzishda oltinchi (4:42,49) va 400 metrga erkin usulda suzish bahslarida (4:11,04) yettinchi oʻrinni egalladi.

Olti oy oʻtgach, 2000-yilda Sidneyda boʻlib oʻtgan Yozgi Olimpiada oʻyinlarida Dafni 4:17,36 (400 m erkin usulda) soniya natijasiga erishdi va shu yilning oʻzida Los-Anjelesda boʻlib oʻtgan Janet Evans Invitational musobaqasida 4:50,50 (400 m individual aralash) soniya natijasi bilan FINA B standartlariga erishdi. U yana shu musobaqada ishtirok etib 400 m masofaga individual suzishda yigirmanchi (4:53.52) va 400 m masofaga erkin usulda suzishda yigirma ikkinchi (4:16.94, hayoti davomidagi eng yaxshi natijasi) oʻrinlarni qoʻlga kiritdi.

Arizona Wildcat jamoasi tarkibida 
Kaliforniyaning Cupertino shahridagi Homestead oʻrta maktabi bitiruvchisi Dafni 2001-yildan 2003-yilgacha suzish va shoʻngʻin boʻyicha Arizona Wildcats jamoasi tarkibida musobaqalarda ishtirok etdi. Arizona universitetida oʻqish uchun sport stipendiyasini yutib oldi. Wildcats (yovvoyi mushuklar) jamoasi uchun suzish paytida u 2002-yilgi NCAA ayollar oʻrtasidagi suzish va shoʻngʻin chempionatida ikkala unvonni qoʻlga kiritish maqsadida 1000 yard erkin uslubda (9:57,58) va 400 yardli individual aralash uslubda (4:17,57) suzib yuqori pogʻonalarni zabt etdi.

Mutaxassislik 
2002-yil oxirida Dafni Kaliforniya shtatining San-Fransisko shahridagi San -Fransisko Davlat Universitetiga koʻchib oʻtdi, u yerda u radio, televidenie va marketingning biznes aspektlari boʻyicha mutaxassislik boʻyicha bakalavr darajasini oldi Bu esa uning sport karerasining tugashini koʻrsatdi. Hozirda u Analogix Semiconductor, Inc kompaniyasida marketing boʻyicha menejer sifatida ishlaydi.

Manbalar

Havolalar 

 
 Profile — American Digital Inc.
 Player Bio — Arizona Wildcats

Yashayotgan insonlar
1983-yilda tugʻilganlar
Christian Chartier

Christian Chartier (; 1980-yil 29-dekabrda tugʻilgan) — kanadalik xokkey himoyachisi, hozirda Deutsche Eishockey Ligasining (DEL)  „Augsburger Panther“ jamoasida oʻynaydi.

Faoliyati 
Chartier Saskatoon Blades va Prince George Cougars jamoalarida Gʻarbiy Xokkey Ligasida (WHL) oʻsmirlar xokkeyini oʻynagan. U Edmonton Oilers jamoasi bilan 1999-yilda Milliy Xokkey Ligasi (NHL)ga kirish draftida 199-oʻrinda jamoa tarkibiga tanlangan. WHLdagi soʻnggi mavsumida (2000—2001) Chartier WHLning eng yaxshi himoyachisi sifatida Bill Hunter Trophy mukofoti bilan taqdirlangan. Chartier koʻp vaqtini Vancouver Canucks jamoasi bilan oʻtkazgan. 2000—2001-yilgi mavsumdan soʻng Chartier va Hamhuis ikkalasi ham WHLning birinchi yulduzli jamoasiga transfer qilinishgan.

U 2001 va 2004-yillar oraligʻida Amerika Xokkey Ligasida Sent-John Maple Leafs jamoasi bilan uch mavsum oʻtkazgan. Keyin Manitoba Moose va Iowa Stars jamoalari uchun AHLda qisqa muddat oʻynashdan oldin Las-Vegas Wranglers jamoalari bilan ECHLda ikki mavsum oʻtkazgan.

2006-yilda Norvegiyaning GET-ligaen klubiga oʻtib, Vålerenga Ishockey jamoasida oʻynagan. U 2007-yildan boshlab DELning Augsburger Panther jamoasi bilan oʻynashni davom ettirgan. Chartier keyingi uch mavsumni Panthers jamoasida samarali oʻtkazgan. 2009—2010-yilgi mavsumda 33 ochko toʻplaganidan soʻng u, 2010-yil 3-mayda ERC Ingolstadt jamoasi bilan bir yillik shartnoma imzolash uchun jamoadan ketgan. Biroq, Ingolstadt jamoasi bilan birinchi mavsumida Chartier 52 oʻyinda atigi 13 ochko toʻplagan holda oʻzining hujumkor ishtirokini tiklash uchun kurashgan.

Chartier 2011-yilning 1-aprelida formasini tiklashga urinib, bir yillik shartnoma asosida Augsburgerga qaytgan.

Mukofot va unvonlari

Faoliyat statistikasi

Mukofot va unvonlari

Manbalar 

Yashayotgan insonlar
1980-yilda tugʻilganlar
Kanada xokkeychilari
Steve Chiasson

Steven Joseph Chiasson (; 1967-yil 14-aprel — 1999-yil 3-may) - Milliy xokkey ligasining Detroit Red Wings, Calgary Flames, Hartford Whalers va Carolina Hurricanes jamoalarida oʻynagan kanadalik himoyachi boʻlgan.

Chiasson 1999-yil 3-mayda mast holda avtohalokatda vafot etgan.

NHLdagi faoliyati 
Chiasson Ontario shtatining Barrie shahrida tugʻilgan va Ontario shtatining Peterboro shahrida oʻsgan. Yoshligida u 1980-yilda Quebec xalqaro Pee-We xokkey turnirida Peterboroning kichik xokkey jamoasi bilan oʻynagan.

1985-yilda Detroit Red Wings jamoasi tomonidan tuzilgan jamoada oʻynagan. 1992—1993-yilgi NHL mavsumida Chiasson faoliyatidagi eng yuqori 62 ochkoni qayd etgan va Campbell konferensiyasida NHL yulduzlari oʻyinida ishtirok etgan. U 1994-yilgi mavsumda Mike Vernon evaziga Calgary Flames jamoasiga almashtirilgan. Chiasson 1997-yilda Hartford Whalers jamoasiga almashtirilgunga qadar Flames bilan ikki yarim mavsum oʻtkazgan. 1998—1999-yilgi mavsumning koʻp qismini jarohatlanganlar roʻyxatida oʻtkazgandan soʻng, Chiasson pley-offga qaytgan va konferensiya chorak finalining  Boston Bruinsga qarshi 5-oʻyinida oʻzining NHLdagi soʻnggi oʻyinida gol urgan.

Chiasson, shuningdek, faoliyati davomida sakkizta IIHF jahon chempionatida qatnashgan.

Halokatli baxtsiz hodisa 
1999-yil 3-mayda Bostondagi pley-off bosqichidan chetlashtirilib, Raleigh jamoasiga qaytgandan soʻng, Chiasson jamoa kechasidan uyga qaytayotganda oʻz pikapini urib yuborgan. Avtohalokat natijasida u zarba tufayli halok boʻlgan.

Merosi 
Uning oʻlimidan soʻng, Carolina Hurricanes „yetakchilik, qatʼiyatlilik, qatʼiyat va fidoyilik bilan eng yaxshi namuna boʻlgan“ oʻyinchini taqdirlash uchun Steve Chiasson mukofotini taʼsis etgan.

Hech bir oʻyinchi rasmiy ravishda nafaqaga chiqmagan boʻlsa-da, Hurricanes xorirasi uchun yana № 3 raqamli formani kiymagan.

Faoliyat statistikasi

Muntazam mavsum va pley-off oʻyinlari

Xalqaro

Yana qarang 

 Xokkeychilik faoliyati davomida vafot etgan xokkeychilar roʻyxati

Manbalar 

1999-yilda vafot etganlar
1967-yilda tugʻilganlar
Xokkeychilar
Voula Patoulidou

Paraskevi („Vula“) Patoulidou (, yil 29-martda tugʻilgan) — yunon sobiq sportchisi.

Biografiyasi 
Tripotamoda (Florina prefekturasining bir qismi) tugʻilgan Patoulidu oʻzining atletika faoliyati davomida 100 metrga oddiy yugurish, 100 metrga toʻsiqlar osha yugurish va uzunlikka sakrash musobaqalarida qatnashgan. 1992-yilda u Barselonadagi Olimpiya oʻyinlarida ayollar oʻrtasidagi 100 m masofaga toʻsiqlar osha yugurish musobaqasida kutilmaganda gʻolib boʻldi. Voula Patoulidou PASOK muxolifat partiyasi tomonidan qoʻllab-quvvatlangan 2006-yil kuzida boʻlib oʻtgan mahalliy saylovlarda Saloniki prefekturasiga nomzod boʻlgan, ammo saylovda Panagiotis Psomiadisga yutqazgan. Uning turmush oʻrtogʻi Dimitrios Zarzavatsidis.

Shaxsiy natijalar

Barselona 1992-yil 
1992-yil 5-avgustda Voula Patoulidou 100 m masofaga toʻsiqlar osha yugurishda oʻzining shaxsiy eng yaxshi koʻrsatkichini 12,96 dan (saralash bosqichida belgilangan), yarim finalda esa 12,88 soniyagacha oshirib, finalga yoʻllanma oldi. Bu muvaffaqiyat uni Olimpiya oʻyinlarida trek finaliga chiqqan birinchi yunon ayol sportchisiga aylantirdi.

Oradan bir kun oʻtib, 100 metrga toʻsiqlar osha yugurish boʻyicha finalning yaqqol favoriti amerikalik Geyl Devers xatoga yoʻl qoʻydi va oxirgi toʻsiqda qoqilib ketdi. Voula Patoulidou bundan unumli foydalanib, marra chizigʻi uchun tanasini oldinga siljitdi. U 12,64 soniyada chiziqni kesib oʻtdi, bu hali ham saqlanib qolgan Gretsiya milliy rekordidir.

1992-yildan keyin 
Olimpiada oltin medalini qoʻlga kiritganidan soʻng, Voula Patoulidou 100 m masofaga toʻsiqlar osha yugurishda imkon qadar koʻproq muvaffaqiyatga erishganiga ishonib, oʻz yoqtirgan yoʻnalishi uzunlikka sakrashga qaytishga qaror qildi. U oʻzining ikkinchi Olimpiya oʻyinlari finalida, 1996-yilda Atlantada boʻlib oʻtgan Olimpiada oʻyinlarida qatnashib, 10-oʻrinni egallaganida oʻz tanlovini hali-hanuz toʻgʻri deb hisoblar edi.

2000-yilgi Sidney Olimpiya oʻyinlarida Voula Patoulidou 4 × 100 m estafeta yugurishda terma jamoa aʼzosi boʻlib, yarim finalga chiqdi va 13-oʻrinni egalladi. U 2004-yilda 39 yoshida Olimpiya oʻyinlarida beshinchi marta qatnashgan. Afina Olimpiya oʻyinlarida 4 × 100 m estafeta jamoasi safida faxriy oʻrinni egalladi.

Voula Patoulidou Nik Galis, Mimis Domazos, Kaxi Kaxiashvili va Ioannis Melissanidis bilan birga 2004-yilgi Olimpiada mash’alasi estafetasining soʻnggidan oldingi yuguruvchisi boʻlish uchun tanlangan besh nafar yunon sport afsonasi orasida yagona ayol edi (2004-yilgi Yozgi Olimpiya oʻyinlarining ochilish marosimiga qarang). U, shuningdek, Evander Xolifild va Janet Evans singari 1996-yilda Atlantadagi mash’ala estafetasini yetkazib bergan soʻnggi yuguruvchilaridan biri edi.

Manbalar 

Yashayotgan insonlar
1965-yilda tugʻilganlar
Jake Christiansen

Jacob Christiansen (; 1999-yil 12-sentyabrda tugʻilgan) — Kanadalik professional xokkey himoyachisi. U hozirda Milliy Xokkey Ligasining (NHL) Columbus Blue Jackets jamoasida oʻynagan.

Faoliyati 
Christiansen Everett Silvertips jamoasi bilan Gʻarbiy Xokkey Ligasida (WHL) katta oʻsmirlar xokkeyini oʻynagan.

Christiansen oʻzining professional faoliyatini 2019-yil 4-oktyabrda boshlagan va 2019—2020-yilgi mavsumini boshlash uchun Amerika Xokkey Ligasining Stockton Heat jamoasi bilan professional sinov shartnomasini imzolashga muvaffaq boʻlgan. U professional debyutini 2019-yil 19-oktyabrda „Bakersfield Condors“ jamoasiga qarshi oʻtkazgan va Heat jamoasining ketma-ket uchinchi oʻyinida maydonga tushgan.

Everett Silvertips jamoasi bilan oʻzining soʻnggi katta mavsumida Christiansen 38 oʻyinda faoliyatidagi eng yaxshi 22 gol va 28 golli uzatmani amalga oshirib, himoyachilar oʻrtasida har bir oʻyinda gol va ochkolar boʻyicha ligada yetakchilik qilgan. U 2020-yilning 4-martida Columbus Blue Jackets jamoasi bilan boshlangʻich darajadagi uch yillik shartnomaga erkin agent sifatida imzo chekkan.

2021-2022-yilgi mavsumida Christiansen Blue Jackets jamoasi safiga birinchi chaqiruvini olishdan oldin Monsters jamoasi bilan oʻynashda davom etgan.  Keyin esa u Columbus jamoasi bilan NHLdagi debyutini oʻtkazgan va New Jersey Devils jamoasiga 3:1 hisobida yutqazib, 12 daqiqa oʻynagan.

Faoliyat statistikasi

Mukofot va unvonlari

Manbalar 

Yashayotgan insonlar
1999-yilda tugʻilganlar
Kanada xokkeychilari
Rubén de la Barrera

Rubén Alfonso de la Barrera Fernández (1985-yilning 18-yanvarida tugʻilgan) — ispaniyalik futbol murabbiyi.

Menejerlik faoliyati 
Galicianing Koruna shahrida tugʻilgan de la Barrera oʻzining menejerlik faoliyatini 2004-yilda Ural CF yoshlar toifasida boshlagan, u avvalroq klub, Viktoriya CF va Orillamar SD futbolchisi sifatida ishtirok etgan. Atletico Arteixo va Montañeros CF ning Juvenil jamoalarini boshqargandan soʻng, 2010-yil 27-mayda Tercera Divizioni GCE Villaralboga menejer etinbalarb tayinlandi.

De la Barrera klubdagi faoliyati davomida Villaralboni ketma-ket ikki marta pley-offga olib chiqdi, ammo baribir 2012-yil iyun oyida tark etdi. Bir klubsiz toʻliq mavsumdan soʻng u 2013-yilning 18-iyulida CD Guijuelo bosh murabbiyi etib tayinlandi.

Segunda B divizionidagi debyut kampaniyasida de la Barrera yana pley-offga chiqdi va CD Leganes tomonidan nokautga uchradi. 2014-yilning 30-iyunida u hamkasbi uchinchi toifadagi Real Valyadolid B jamoasi boshqaruviga tayinlangan.

2015-yilning 1-iyulida de la Barrera Guijueloga qaytdi, lekin mavsumni faqat oltinchi oʻrinda yakunladi. Keyingi yilning 27-mayida u Cultural y Deportiva Leonesa menejeri etib tayinlandi va oʻzining birinchi kampaniyasida chempion sifatida Segunda Divizioniga koʻtarildi.

De la Barreraning birinchi professional oʻyini 20-yilning 18-avgustida boʻlib oʻtgan, safarda „Lorca“ ga qarshi 0:2 hisobida magʻlub boʻlgan. Keyingi yilning 8-iyunida soʻnggi turda quyi ligaga tushib ketganidan soʻng, u „Real Sosedad“da Asier Garitanoning yordamchisi etib tayinlandi.

2018-yilning dekabr oyida de la Barrera oʻzining xorijdagi ilk ishini boshladi va Qatar Yulduzlar Ligasida 5-oʻrinni egallagan „Al Ahli“ (Doha) jamoasida 18 oylik shartnomani qabul qilib oldi. Bu lavozimda bir yil tugashiga oz vaqt qolganda, u oʻzaro kelishuvga koʻra 7-oʻrindagi klubni tark etdi.

2020-yil 7-avgustda de la Barrera Ruminiya I Ligasi vakili „Viitorul Konstanta“ klubini qabul qildi, ammo ish beruvchi bilan kelishilgan holda 30-noyabrda ketdi. Keyingi 12-yanvarda u oʻz mamlakatining uchinchi divizioni"Deportivo de La Korunya" boshqaruvidagi Fernando Vaskesni almashtirdi.

2021-yil 2-iyun kuni de la Barrera RFEF Primera divizioniga yangi tushib ketgan Albasete Balompie bosh murabbiyi etib tayinlandi. U 2022-yil 15-iyun kuni oʻzaro kelishuvga koʻra ketishdan oldin birinchi urinishdayoq jamoani ikkinchi darajaga olib chiqdi.

Faxrlar 

 Madaniy Leonesa

 Segunda B divizioni : 2016-17

Manbalar 

Yashayotgan insonlar
1985-yilda tugʻilganlar
Joe Cirella

Jozef Sirella (; 1963-yil 9-mayda tugʻilgan) — Kanadalik sobiq professional xokkeychi. U Milliy Xokkey Ligasida (NHL) 828 oʻyinda ishtirok etgan. Jozef qoʻshimcha ravishda Ontario Xokkey Ligasining Oshawa Generals jamoasi bosh direktori yordamchisi boʻlib ishlagan. Cirella Ontario shtatining Hamilton shahrida tugʻilgan, ammo Ontario shtatidagi Stoney Creek shahrida oʻsgan.

Faoliyati 
Cirella 17 yoshida Ontario Xokkey Ligasining (OHL) Oshawa Generals jamoasiga qoʻshilgan va 1983-yilda Generals jamoasi J. Ross Robertson kubogini OHL chempioni sifatida qoʻlga kiritganda, jamoa sardori sifatida xizmat qilgan. U Colorado Rockies jamoasi aʼzosi sifatida 1981-yilda NHLga kirish draftida beshinchi oʻrinda jamoa tarkibiga tanlangan.

NHLdagi 14 mavsumlik faoliyati davomida Cirella Rockies, New Jersey Devils, Quebec Nordiques, New York Rangers, Florida Panthers va Ottawa Senators jamoalarida oʻynagan. U 1984-yilda New Jersey shtatining Sharqiy Ruterford shahridagi East Rutherford jamoasida oʻynagan va Milliy xokkey ligasining 36-Yulduzlar oʻyinida birinchi golini urgan. Oʻyin davomida u gʻalaba goliga assistentlik qilgan. U Colorado Rockies jamoasining NHLdagi soʻnggi oʻyinida oʻynagan soʻnggi xokkeychi boʻlgan. U 1997-yilda Germaniyada Deutsche Eishockey Liganing Kölner Haie jamoasi bilan bir yil oʻynaganidan soʻng nafaqaga chiqqan.

Faoliyat statistikasi

Muntazam mavsum va pley-off oʻyinlari

Xalqaro

Murabbiylik faoliyati 
Oʻyinchi sifatida nafaqaga chiqqanidan soʻng, Cirella 1997—1998-yilgi mavsumda NHLning Florida Panthers jamoasida yordamchi murabbiy boʻlib ishlagan. Ontario xokkey ligasiga qaytishdan oldin u besh mavsum davomida Oshawa Generals jamoasi murabbiyi bilan bir xil lavozimni egallagan.

Manbalar 

Yashayotgan insonlar
1963-yilda tugʻilganlar
Alifbo boʻyicha xokkeychilar
Kanada xokkeychilari
Brandt Clarke

Brandt Clarke (; 2003-yil 9-fevralda tugʻilgan) — Ontario Xokkey Ligasning (OHL) Barrie Colts jamoasida oʻynagan kanadalik xokkey himoyachisi. U Milliy Xokkey Ligasining (NHL) Los-Anjeles Kings jamoasining istiqbolli oʻyinchilaridan biri boʻlgan.

Faoliyati 
Clarke 2019-yilgi OHL ustuvor draftining birinchi bosqichida Barrie Colts jamoasi bilan oliy liga xokkeyini oʻynash uchun toʻrtinchi oʻrinda jamoa tarkibiga tanlangan. COVID-19 tufayli qisqartirilgan 2019—2020-yilgi mavsumda Barrie Colts jamoasida yangi oʻyinchi sifatida oʻynagan Clarke OHLdagi barcha yangi himoyachilar orasida oltita gol va 32 golli uzatma bilan yetakchilik qilgan. 2019—2020-yilgi mavsum yakunida Clarke OHL bosh menejerlari tomonidan tanlangan OHLning birinchi butunlay yangi jamoasiga sardor etib tayinlangan.

Keyingi mavsumda (2020—2021), butun OHL muntazam mavsumi COVID-19 tufayli bekor qilinganda, Clarke Slovakiyada professional erkaklar xokkeyida oʻynash orqali oʻz rivojlanishini davom ettirishni tanlagan va Tipsport vakili HC Nové Zamkiga jamoasi bilan ijara asosida oʻynab beshta gol urgan.

2021-yil 23-iyulda Clarke 2021-yilgi NHLga kirish draftida Los-Anjeles Kings jamoasi tomonidan sakkizinchi raundda jamoa aʼzosi sifatida jamoaga tanlangan. Tez orada Clarke 2021-yil 10-avgustda Kings jamoasi bilan uch yillik boshlangʻich darajadagi shartnoma imzolagan.

Clarke mukammal himoya tayoq nazorati va taktik joylashuvi bilan yuqori sifatli himoya oʻyinchisidir.

Xalqaro jamoalardagi faoliyati 
Clarke Kanada jamoasi bilan 2021-yilgi IIHF U18 Jahon chempionatida har bir oʻyinda ochkolar boʻyicha oltin medalni qoʻlga kiritgan. Turnir 2021-yil 26-apreldan 2021-yil 6-maygacha Frisco shahrida (Texas, AQSH) boʻlib oʻtgan Clarke OAV tomonidan tanlab olingan turnirning Yulduzli jamoasiga sardor etib tayinlangan.

Clarke Kanada Xokkey oʻsmirlar milliy yozgi lagerida (2022-yil 23-27-iyul, Calgary, Alberta) 2022—2023-yilgi yoshlar terma jamoasi bilan 2023-yilgi IIHFda U20 yoshlar oʻrtasidagi Jahon chempionatida ishtirok etish uchun tanlangan.

Shaxsiy hayoti 
Clarke New Jersey Devils prospekti Grem Klarkning ukasi. Clarkening otasi Chris Clarke Janubiy Ontarioda kichik xokkey jamoasida oʻynagan.

Faoliyat statistikasi

Muntazam mavsum va pley-off oʻyinlari

Xalqaro

Mukofot va unvonlari

Manbalar 

Yashayotgan insonlar
2003-yilda tugʻilganlar
Kanada xokkeychilari
Matt Corrente

Matthew Corrente (; 1988-yil 17-martda tugʻilgan) — Kanadalik sobiq professional xokkey himoyachisi, u oxirgi marta Milliy Xokkey Ligasida (NHL) New Jersey Devils jamoasi bilan oʻynagan. Corrente Mississauga, Ontario shahrida tugʻilgan, lekin Etobicoke, Ontarioda oʻsgan.

Faoliyati 
2004-yilda u Saginaw Spirit jamoasi aʼzosi sifatida Ontario Xokkey Ligasida (OHL) 2-oʻrinni egallagan. 2006-2007-yilgi OHL mavsumida u Mississauga IceDogs jamoasiga almashtirilgan. U New Jersey Devils jamoasi aʼzosi sifatida 2006-yilda NHLga kirish loyihasida 30-oʻrinni egallagan.

Corrente 2010-yil 14-oktyabrda New Jersey Devils jamoasiga chaqirilgan.

2013-yilning 10-iyulida Corrente „Devils“ jamoasini erkin agent sifatida tark etgan va Carolina Hurricanes bilan bir yillik ikki tomonlama shartnoma imzolagan. 2013—2014-yilgi mavsumda Corrente AHLning Sharlotta Chekersi jamoasiga sardor etib tayinlangan. U faoliaytidagi 72 ta oʻyinda maydonga tushgan va 2 ta gol va 11 ochko toʻplagan.

2014-yilning 5-iyulida Corrente erkin agent sifatida Tampa Bay Light jamoasi bilan bir yillik ikki tomonlama shartnoma imzolagan. 2014—2015-yilgi mavsumda 2015-yilning 2-marti kuni Corrente „Lightning“ jamoasi tomonidan „San-Antonio Rampage“ga ijara asosida sotib yuborilgan.

Keyingi yozda shartnoma imzolanmagan erkin agent sifatida Corrente 2015-yil 28-sentyabrda Grand Rapids Griffins oʻquv-mashgʻulot yigʻinida va mavsumoldi mashgʻulotlarida qatnashish uchun sinov shartnomasini qabul qilgan. Corrente 2015-yil 17-oktyabrda sinovdan oʻtkazilgunga qadar Griffinlar bilan muntazam mavsumni oʻtkazib yuborgan.

Corrente   xokkey oʻynashga intilgan xokkeychilarni rivojlantiruvchi Next pro Hockey nomli xokkeyni rivojlantirish maktabini boshqargan.

Shaxsiy hayoti 
Correntening akasi Devid OUAdagi Western Mustangs erkaklar xokkey jamoasida oʻynagan.

Faoliyat statistikasi

Muntazam mavsum va pley-off oʻyinlari

Xalqaro

Manbalar 

Yashayotgan insonlar
1988-yilda tugʻilganlar
Kanada xokkeychilari